11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ  ΤΑΞΕΩΣ Αριθ. 8200/0-2 της 5/23 Οκτ. 1978 (ΦΕΚ Β΄ 910) Περί καθορισμού ύψους χρηματικού παραβόλου, προς αντικατάστασιν απολεσθέντος ή φθαρέντος δελτίου αστυνομικής ταυτότητος. Έχοντες υπ’ όψει τας διατάξεις του άρθρ. 8 του Ν.Δ. 127/1969 «περί της αποδεικτικής ισχύος των Αστυνομικών Ταυτοτήτων», αποφασίζομεν: Καθορίζομεν το ύψος του, προς αντικατάστασιν του απολεσθέντος ή φθαρέντος δελτίου αστυνομικής ταυτότητος, κατατιθεμένου μετά των λοιπών δικαιολογητικών χρηματικού παραβόλου εις δρχ. 200. Από της ισχύος της παρούσης καταργείται η υπ’ αριθ. 62/13/10 από 7.3.1969 απόφασις ημών «περί καθορισμού ύψους χρηματικού παραβόλου, προς αντικατάστασιν απολεσθέντος ή φθαρέντος δελτίου αστυνομικής ταυτότητος». 